ยังเป็นขาขึ้น
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

ตลาดหุ้นวันที่ 13 ก.ค. คาดดัชนีแกว่งตัวขึ้นด้านบน แต่ยังไม่น่าไว้วางใจ ให้เน้นตัวกำไรไตรมาส 2 ออกมาดี และแจกปันผล
นายสมชาย เอนกทวีผล ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ดัชนีหุ้นน่าจะยังแกว่งตัวในแดนบวกได้ต่อเนื่อง แม้ที่ประชุมคณะกรรมการนโยบายการเงินในวันที่ 14 ก.ค.นี้ จะมีมติปรับขึ้นดอกเบี้ยนโยบายจากระดับ 1.25% ก็ตาม แต่เชื่อว่าเป็นปัจจัยลบระยะสั้นๆ เท่านั้น เพราะเป็นเรื่องที่นักลงทุนทราบดีอยู่แล้ว และบริษัทจดทะเบียนยังสามารถสร้างกำไรได้ดี 
“วันนี้คาดแนวรับอยู่ที่ 815818 จุด และแนวต้านระดับ 827830 จุด”
นายสมชายแนะนำให้ซื้อหุ้นในกลุ่มธนาคารเก็งกำไรข่าวผลประกอบการไตรมาส 2 นี้ เช่น ธนาคารกรุงเทพ (BBL) ธนาคารกรุงไทย (KTB) ส่วนกลุ่มอื่นให้เลือกตัวที่มีผลประกอบการดีรองรับและคาดว่าจะจ่ายเงินปันผล
มาร์เก็ตติง กล่าวว่า หุ้นไทยอ่อนแรงกว่าตลาดในเอเชียด้วยกัน เพราะนอกจากไม่มีแรงซื้อหุ้นขนาดใหญ่แล้วกลับมีแรงขายออกมาในช่วงปลายตลาด อาทิ กลุ่มพลังงานในครอบครัว ปตท. และนักลงทุนนิยมเล่นหักกลบค่าซื้อขายหุ้นตัวเดียววันเดียวกัน (เน็ตเซตเทิลเมนต์) หุ้นตัวขนาดกลางและเล็ก 
วันที่ 12 ก.ค. เจอแรงขายท้ายตลาดเหมือนสัปดาห์ก่อน ปิดที่ระดับ 819.61 จุด ลดลง 0.99 จุด หรือ 0.12% มูลค่าการซื้อขาย 22,049 ล้านบาท ต่างชาติซื้อ 262 ล้านบาท รายย่อยช้อน 404 ล้านบาท ส่วนสถาบันขาย 392 ล้านบาท บัญชี บล. ขาย 274 ล้านบาท